ร้าน Tuna Ichiban เมื่อก่อนเค้าขึ้นชื่อเรื่องบุฟเฟ่อาหารญี่ปุ่นราคาถูกและคุณภาพดี คือแบบ 60 นาที 299 บาท++ และ 90 นาที 389++ ก็เลยไปกินร้านนี้อยู่บ่อยๆ แต่พอเมื่อวานนี้ แวะไปกินก็เลยรู้ว่าทางร้านเค้าปรับโปรโมชั่นแล้วนะ เริ่มใช้โปรนี้มาตั้งแต่ช่วง Chirstmas ปี 2013 ตามนี้เลยจ้า...

- บุฟเฟ่อาหารญี่ปุ่น กินได้ทุกอย่าง ในเวลา 90 นาที ราคา 550 บาท Net
- บุฟเฟ่ซูชิ + อาหารทางเล่นบางเมนู ในเวลา 90 นาที ราคา 230 บาท Net 
- บุฟเฟ่เครื่องดื่ม มีทั้งเบียร์และเครื่องธรรมดา ราคา 150 บาท Net
- เมนูที่เป็น A La Carte ต่างๆ ก็ลดราคาลงไปมากกว่า 50 % ถูกกว่าเดิมมาก ถ้าใครกินไม่เยอะ กินแบบ A La Carte จะคุ้มกว่าจริงๆ นะ เพราะมันถูกจริงๆ 

ที่ขายถูกแบบนี้ได้เพราะร้าน Tuna Ichiban เป็นร้านอาหารญี่ปุ่นที่มีเรือจับปลาอยู่ที่ภูเก็ต และมีบริษัทขายปลาสดที่กรุงเทพฯ ซึ่งปลาสดของทางบริษัทก็ได้จัดส่งปลาให้กับร้านอาหารญี่ปุ่นในกรุงเทพฯ มากกว่า 50% นั่นเอง (ข้อมูลจาก Facebook ของร้าน Tuna Ichiban) 

เรื่องรสชาติและคุณภาพความสดใหม่ของอาหารก็ดีเหมือนเดิม แถมปลาดิบยังจะชิ้นใหญ่ หนา และสดกว่าเดิมซะอีก

ทีนี้เรามาดูกันดีกว่า ราคาเมนู A La Carte ที่ปรับใหม่นี้ถูกขนาดไหน (ดูราคาจากคำบรรยายใต้ภาพแต่ละอันได้เลยนะ) บอกนิดนึงว่า ถ้าสั่งแบบ A La Carte ราคาจะเป็นแบบ ++ นะจ๊ะ แต่ยังงัยก็ยังถูกกว่าร้านอื่นมากอยู่ดี  
 

